Politiet mener at have fundet frem til en blotter, der har hærget i Aabybro.

En 59-årig mand fra Aabybro-egnen er sigtet for i fem tilfælde at have blottet sig i og omkring for piger og kvinder i Aabybro i perioden juli-oktober 2011. Han nægter sig skyldig, og sagen ligger nu hos politiadvokaturen hos Nordjyllands Politi. - Vi ved derfor ikke, hvornår en eventuel retssag vil finde sted, siger Lars Nørskov Jørgensen til TV2/Nord. Der har ikke været baggrund for en anholdelse af manden, men siden politiet første gang havde kontakt med ham, har der ikke været flere tilfælde af blotteri i Aabybro.